คือหนูพึ่งมีอะไรกับแฟนประมาณ20-21ที่ผ่านมาแบบไม่ได้ใส่ถุง แต่ก็หลังนอก มีกันประมาณ3ครั้ง ตอนนี้ก็มีอาการปวดท้องเหมือนจะเป็นประจำเดือน แต่ประจำเดือนยังไม่มา อาการแบบนี้ต้องไปพบแพทย์เลยไหม หนูก็กลัวท้องด้วตอนนี้ยังไม่พร้อมเลยค่ะ
สวัสดีค่ะ การมีเพศสัมพันธ์แบบไม่ได้ใส่ถุงยางอนามัยและทำการหลั่งนอก ยังคงมีโอกาสตั้งครรภ์ได้สูงถึง 4-20% ไม่ควรใช้วิธีดังกล่าวเพื่อทำการคุมกำเนิดเด็ดขาดหลังจากนั้นถ้าประจำเดือนยังไม่มา และมาล่าช้าเกิน 35 วันไปแล้วนั้น แนะนำยืนยันการตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปในครั้งต่อไป หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่าการทำการหลั่งนอกค่ะ